21 
mines bruoders Jöri seligen Vnfal vnnd iämmerlichen vın- 
kommens, das er so elentklich im ryn ertruncken. Vnnd 
bin in dem iar A00. myl gangen vonn S. Pals tag bis vf 
S. Martistag. Vnnd im herbst hielt ich schuol und gieng mir 
alen winter wol vnnd glücklichen von Statt, Gott si globt. 
Hat 50 Knaben und 46 meitlen. Gab in dem iar vs bar 
gält 60 gl. Vnnd wolt mir vm ein mal min gsicht nit die- 
nen, drum ich mir fürnam, mich nit me so fast mit läsen 
vnnd schryben zu bemüyen, vnnd nümmen so sirenng ma- 
len. Zu Sumwyx am 8. tag Sept. han ich den nächsten 
mit grossem schricken den grusamen ärdbiden sin tosen 
angehört, vnnd hat mich also im beit hin vnnd har gwie- 
get, dz ich almal vermeint, vs dem bett zuo falen; dersälb 
ärdbidem gieng durch ali wält. 2°) 
Anno 1602 han ich mini schuoler vnnderwisen und 
glert his vf den 3. apreln. Zuo Tüfencasten malet ich ein 
Hus u. hie ein Hus dem Aman Johannis Ragett, nach dem 
in Lungnez bi 6 wuchen gmalet u. zuo, Brügels 8 tag u. 
hat mir der lieb Gott einn guotten glüchafftigen summer zuo- 
gsenntt, ob 40 gl. gwunnen, dargegen 84 gl. in der Hushab, 
auch in der frömbdi u. wie in alwäg vil drüber gat, guot 
gält verbrucht u. usgen, in einem Jar von S. Martistag hin 
bis uf aler Helgentag. In disem 1602. iar 420 tütsch 
 myl gangen von des molens wägen. Mit der schuolhall- 
tung gieng es mir ouch wol, dann ich by 50 schuolerenn 
überkam, vnder denen 16 töchtren; doch muost ich der 
schweren kranckheit halb, so streng inn Tusis regiert, schon 
am 6. merz d’schuol vfgäben. 
Wie vil myl ich bin gloffen in dem 1602 iar und al jar 
ist als vermäld; noch wil ich hie bsunder mälden, wis ich 
